TRC ชำระเงินงวด 2 จำนวน 355 ลบ.ซื้อหุ้นบ.โปแตชฯ ถือเพิ่มเป็น 18.06%
TRC ชำระเงินงวด 2 จำนวน 355 ลบ.ซื้อหุ้นบ.โปแตชฯ ถือเพิ่มเป็น 18.06%
25 ม.ค. 2559

บริษัท ทีอาร์ซี คอนสตรัคชั่น จำกัด (มหาชน) หรือ TRC ระบุว่า บริษัท TRC Investment Limited ซึ่งเป็นบริษัทย่อยที่สาธารณรัฐเมอริเชียส ได้ชำระเงินค่าซื้อหุ้นบริษัท อาเซียนโปแตชชัยภูมิ จำกัด (มหาชน) หรือ APOT หรือเดิมชื่อบมจ.เหมืองแร่โปแตชอาเซียน ในงวดที่ 2 จำนวน 1.77 ล้านหุ้น คิดเป็นมูลค่า 355 ล้านบาท ให้กับ Thermal Trade and Investment Limited และเมื่อวันที่ 21 ม.ค. APOT ได้จดทะเบียนเปลี่ยนแปลงรายชื่อผู้ถือหุ้นจากการซื้อขายหุ้นแล้ว
ทั้งนี้ ส่งผลให้สัดส่วนการถือหุ้นของกลุ่ม TRC ใน APOT เพิ่มเป็น 18.06% ซึ่งเป็นการถือหุ้น โดย TRC Investment Limited  สัดส่วน 14.91% และ TRC International Limited จำนวน 3.15% ขณะที่ทุนจดทะเบียนที่ชำระแล้ว ณ ปัจจุบันของ APOT ที่ 2,380,837,300 บาท
อนึ่ง การชำระเงินค่าซื้อหุ้นดังกล่าว เป็นไปตามมติที่ประชุมคณะกรรมการบริษัทเมื่อวันที่ 16 ก.ย.58 อนุมัติให้ TRC Investment Limited  เข้าซื้อหุ้น APOT จำนวนไม่เกิน 6.3 ล้านหุ้นจาก  Thermal Trade and Investment Limited
 